Diari Oficial de la Generalitat Valenciana


Sumari del DOGV 1989, del 23-03-1993 (1993/827455)

ORDRE de 19 de febrer de 1993, de la Conselleria de Cultura, Educació i Ciència, per la qual convoca ajudes econòmiques individuals per a activitats de formació permanent del professorat.
-------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/02/19/(1)/dof/vci/html**

### Dades del document

Número de DOGV
:   1989

Data del DOGV
:   23-03-1993

Secció del DOGV
:   DISPOSICIONS GENERALS

Número del document
:   1993/827455


Data del document
:   19-02-1993

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 19 de febrer de 1993, de la Conselleria de Cultura, Educació i Ciència, la qual convoca ajudes econòmiques individuals per a activitats de formació permanent del professorat.  
L'administració educativa, dins del document base de formació del professorat, destaca l'autoformació i l'autoperfeccionament dels professionals de l'ensenyament com un dels diferents models de formació pels quals ha optat.  
Amb la finalitat de potenciar i facilitar al professorat la possibilitat de triar, per ell mateix, opcions de formació permanent i de promoció académico-professional, la Conselleria de Cultura, Educació i Ciència convoca anualment ajudes econòmiques individuals per a l'assistència a activitats de formació que es fan tant a la Comunitat Valenciana i a la resta de, l?estat espanyol, com a l?estranger.  
Per tot això, d'acord amb de les competències que em confereix l'article 35 de la Llei de la Generalitat Valenciana 5/1983, de 30 de desembre, de Govern valencià,  
ORDENE:  
Primer  
Convocar ajudes destinades a finançar l'assistència a activitats de formació del personal docent de nivells no universitaris de la Comunitat Valenciana.  
Segon  
Dictar les bases per les quals es regirà aquesta convocatòria que s'inclouen en l'annex I, i publicar el model d'instància que apareix a l'annex II d'aquesta ordre.  
Tercer  
El finançament d'aquesta convocatòria va a càrrec del capítol IV de la línia 4.02, del programa 421.30 de l?exercici de 1993, per l?import global màxim de 23.169.540 pessetes  
DISPOSICIONS FINALS  
Primera  
Es delega en el Director General d'Ordenació i Innovació Educativa la facultat de concedir aquestes ajudes, i, al seu tom, s'autoritza les direccions generals competents per raó de la matèria, perquè dicten les resolucions necessàries per al desplegament i l?execució d'aquesta ordre.  
Segona  
Aquesta ordre entra en vigor l?endemà de la publicació en el Diari Oficial de la Generalitat Valenciana.  
València, 19 de febrer de, 1993  
El Conseller de Cultura, Educació i Ciència,  
ANDREU LOPEZ I BLASCO  
ANNEX I  
Oferta d'ajudes econòmiques per a l'assistència a cursos de perfeccionament, jornades, seminaris i altres activitats de formació permanent del professorat que tinguen lloc a la Comunitat Valenciana, a la resta de l?estat espanyol o a l?estranger.  
Primer. Objecte de les ajudes  
Es concedeixen ajudes per a l'assistència a jornades, congressos o reunions d'índole anàloga, i també a cursos de perfeccionament o per a l'ampliació d'estudis en universitats i centres d'investigació i perfeccionament del professorat, la finalitat dels quals siga l'actualització científica, lingüística, didàctica o metodològica, que tinguen lloc a la Comunitat Valenciana, a la resta de l?estat espanyol o a l?estranger.  
Segon. Beneficiaris  
El professorat en activitat en centres docents públics i privats concertats de la Comunitat Valenciana.  
El personal laboral especialista dependent de la Conselleria de Cultura, Educació i Ciència, i que presta serveis en centres d'aquesta.  
El personal docent adscrit a la inspecció educativa i en altres unitats i serveis educatius que depenen de la Conselleria de Cultura, Educació i Ciència.  
Tercer. Tipus d'ajudes i condicions de participació  
Les ajudes estan destinades al finançament parcial de les despeses ocasionades per la matrícula, pel desplaçament, per l'allotjament i per la manutenció, quan l'activitat es realitzarà a una distància superior a 20 km del lloc de treball del sol·licitant.  
Els tipus d'ajudes convocades són:  
Veure imatge  
Els participants sols podran sol·licitar un tipus d'ajuda de les tres ofertes.  
En cap cas es donarà un import superior a la quantitat màxima que s'indica en cadascuna de les modalitats.  
La quantia de les ajudes serà fixada per la comissió seleccionadora tenint en compte els criteris que es detallen en l'apartat vuité i en aquest.  
a) Matrícula  
Les ajudes en concepte de matrícula no podran excedir el 90% del preu total d'aquesta, i l?import mínim per a sol·licitar ajuda per aquest concepte és de 5.000 pessetes.  
b) Ajudes per desplaçament, allotjament i manutenció  
Les ajudes estan destinades al finançament parcial de les despeses ocasionades pel desplaçament, per allotjament i per manutenció durant el període que dure l'activitat, sempre que es realitze a una distància superior a 20 km del lloc o centre de treball del participant.  
La quantia de les ajudes serà establerta per la comissió seleccionadora d'acord amb els criteris següents:  
Ajudes de tipus A:  
- Lloc de treball entre 21 km i 49 km, un màxim de 2.000 pessetes per dia assistit.  
- Lloc de treball entre 50 km i 80 km, un màxim de 3.000 pessetes per dia assistit.  
- Lloc de treball a més 80 km, un màxim de 3.500 pessetes per dia assistit.  
Ajudes de tipus B:  
- Activitats realitzades a l'estranger: fins a 10.000 pessetes per dia.  
Ajudes de tipus C:  
- Lloc de treball entre 21 km i 49 km, un màxim de 18.000 pessetes per activitat i any acadèmic.  
- Lloc de treball entre 50 km i 80 km, un màxim de 25.000 pessetes per activitat i any acadèmic.  
- Lloc de treball a més de 80 km, un màxim de 35.000 pessetes per activitat i any acadèmic.  
Quarta. Requisits dels sol·licitants  
Podrà sol·licitar aquestes ajudes tot el personal assenyalat al punt segon (beneficiaris) i que tinguen les condicions següents:  
a) No rebre ajuda de qualsevol administració o entitat pública nacional o internacional per a la cobertura de les despeses de l'activitat de formació que es vol realitzar.  
b) No haver rebut una altra ajuda a través d'aquesta convocatòria.  
c) Les persones que hagen estat beneficiàries d'una ajuda econòmica de qualsevol administració o entitat pública nacional, per a realitzar activitats de formació a l?estranger durant els anys 1990, 1991 i 1992 no podran sol·licitar ajuda en aquesta convocatòria pel mateix concepte.  
d) Presentar, formalitzada com cal, la documentació requerida en la base cinquena i complir les condicions de participació de la base tercera.  
Cinquena. Documentació  
Per a formalitzar les sol·licituds es presentarà la documentació següent:  
a) Instància de sol·licitud segons el model que apareix a l'annex II.  
b) Original o fotocòpia de la convocatòria de l'activitat a què es vol assistir. El sol·licitant en detallarà els continguts, la duració i el lloc de realització, i presentarà també un breu informe on es justifique la demanda de l'ajuda per a aquesta activitat.  
c) Pressupost detallat de les despeses, referit a la matrícula.  
d) Pressupost detallat, referit a les despeses de desplaçament, manutenció i allotjament.  
e) Certificat de la direcció del centre de treball on conste l?especialitat i adscripció del sol·licitant, el cicle, cursos i àrea que ensenya, especificant-hi, en el cas de centre privat, si es troba concertat el nivell educatiu que imparteix l?esmentat professor. En el cas que el sol·licitant es trobe exercint les seues funcions en la inspecció educativa, o en altres unitats o serveis educatius, el certificat l?emetrà el cap de la unitat o servei corresponent.  
f) Si l'activitat per la qual se sol·licita l'ajuda tenia lloc dins l?horari laboral de la persona sol·licitant, aquesta haurà d'adjuntar-hi una còpia del permís corresponent i el compromís del centre que l?ensenyament queda atés com cal.  
Sisena. Termini i formalització de les sol·licituds  
1. Les sol·licituds, segons el model de l'annex II, juntament amb la documentació corresponent, s'adreçaran a la Direcció Territorial de Cultura i Educació que corresponga.  
2. Les sol·licituds i la documentació es presentaran al Registre General de les Direccions Territorials de Cultura i Educació, als centres d'Informació, Iniciatives i Reclamacions de la Generalitat Valenciana o a les oficines de Correus, sempre que es presente en sobre obert, per a ser datada i segellada pel funcionari de correus abans de certificar-ho.  
3. La presentació de les sol·licituds es farà:  
Fins al 30 de juny de 1993, per a les activitats realitzades entre l'1 de gener i el 15 de setembre de 1993.  
Setena. Selecció de les sol·licituds  
En cada Direcció Territorial de Cultura i Educació es constituirà una comissió que estudiarà les sol·licituds, publicarà una llista provisional, i hi haurà un termini de 8 dies naturals per a reclamar davant la comissió de selecció; resoldrà les reclamacions de la llista provisional, i elevarà la proposta definitiva al Director General d'Ordenació i Innovació Educativa que resoldrà la convocatòria per delegació del conseller. Aquesta comissió estarà composta per:  
- Un president, designat pel Director Territorial de Cultura i Educació que corresponga.  
- Un inspector d'Educació, amb destinació a la província, designat pel Director Territorial de Cultura i Educació corresponent.  
- Dos directors o assessors de CEP d'aqueixa província, designats pel Director General d'Ordenació i Innovació Educativa.  
- Un funcionari de les direccions territorials de Cultural Educació, designat pel director territorial corresponent, que actuarà com a secretari de la comissió.  
A les reunions de la comissió podrà assistir, amb veu però sense vot, un representant de cadascun dels sindicats que formen part de la Mesa Sindical Sectorial d'Educació.  
Vuitena. Criteris de selecció  
La comissió adjudicarà les ajudes segons els criteris de selecció següents:  
1. Repercussió de l'activitat que es vol fer en el lloc de treball del sol·licitant.  
2. Relació de l'activitat amb la implantació i necessitats del nou sistema educatiu.  
3. Activitats de les quals no hi ha oferta pública o aquesta oferta no és suficient.  
Novena. Percepció de les ajudes  
La percepció de les ajudes estarà condicionada a la justificació per part del sol·licitant d'haver realitzat l'activitat per a la qual demanava l'ajuda. Per a això, una vegada finalitzada aquesta, haurà de presentar en la Direcció General d'Ordenació i Innovació Educativa la documentació següent:  
a) Memòria de l'activitat realitzada.  
b) Fotocòpia del certificat d'assistència o de participació expedit per l?entitat organitzadora de l'activitat, en què apareguen els dies de durada d'aquesta.  
c) Original del resguard de matrícula, si s'escau.  
Per a les activitats ja realitzades, la documentació justificativa haurà de ser presentada durant els 15 dies següents a la publicació de la llista definitiva de beneficiaris d'aquestes ajudes.'  
Si l'activitat no havia estat acabada al moment d'aquesta publicació, els beneficiaris presentaran la documentació justificativa fins el dia 20 de setembre de 1993 com a últim terme.  
Si els beneficiaris no presentaven l?esmentada documentació dins dels terminis assenyalats, s'entendrà que renuncien a l'ajuda concedida.  
Deu . Obligacions dels beneficiaris  
a) Els beneficiaris d'aquestes ajudes queden obligats a assistir amb aprofitament i regularitat a les activitats en les quals es matriculen. L'incompliment d'aquesta obligació comporta la pèrdua de l'ajuda atorgada, la qual ha de ser tornada a la Conselleria de Cultura, Educació i Ciència segons el que preveu la Llei d'Hisenda Pública de la Generalitat Valenciana.  
b) Els beneficiaris hauran d'acceptar les actuacions de control financer de la Intervenció General en relació amb l'ajuda concedida.  
c) El beneficiari de l'ajuda ha de comunicar a la Conselleria de Cultura, Educació i Ciència si dins d'aquest any 1993 ha obtingut una altra ajuda econòmica per realitzar la mateixa o altres activitats de perfeccionament.  
Onze  
Tota alteració de les condicions que s'han tingut en compte per a la concessió de les ajudes podrà donar lloc a la modificació de la resolució de concessió. Així mateix, seran causes de reintegrament de les quantitats percebudes les previstes en l'article 47.9 de la Llei d'Hisenda Pública de la Generalitat Valenciana.


Còpia Permalink ELI